open-index/open-wikipedia-markdown huggingface dataset:
বিজয় (অভিনেতা)

**জোসেফ বিজয় চন্দ্রশেখর** (জন্ম ২২ জুন ১৯৭৪), ** **পেশাগতভাবে **বিজয়** নামে পরিচিত, একজন ভারতীয় অভিনেতা এবং গায়ক যিনি মূলত তামিল সিনেমায় কাজ করেন। তিনি *ইলায়াথ্যালাপ্যাথি* বা *থ্যালাপ্যাথি* নামেও পরিচিত। তিনি ভারতের সর্বোচ্চ পারিশ্রমিকপ্রাপ্ত অভিনেতাদের মধ্যে একজন এবং সাতবার *[[ফোর্বস ইন্ডিয়া|ফোর্বস ইন্ডিয়ার]]* সেলিব্রিটি ১০০ তালিকায় স্থান পেয়েছেন। তিনি একটি ওসাকা সেরা অভিনেতার পুরস্কার এবং একটি দক্ষিণ ভারতীয় আন্তর্জাতিক চলচ্চিত্র পুরস্কার সহ একাধিক পুরস্কার জিতেছেন।

## ব্যক্তিগত জীবন

বিজয় ১৯৭৪ সালে ২২শে জুন মাদ্রাজে (এখন চেন্নাই) জন্মগ্রহণ করেন। তার বাবা এস এ চন্দ্রশেখর একজন তামিল চলচ্চিত্র পরিচালক এবং তার মা শোভা চন্দ্রশেখর একজন প্লেব্যাক গায়ক এবং কর্ণাটিক কণ্ঠশিল্পী। তার বাবা খ্রিস্টান ভেল্লালার বংশোদ্ভূত এবং তার মা একজন হিন্দু। বিজয়ের একটি বোন ছিল বিদ্যা, যিনি মাত্র দুই বছর বয়সে মারা যান।

প্রাথমিকভাবে কোডাম্বাক্কামের ফাতিমা ম্যাট্রিকুলেশন উচ্চ মাধ্যমিক বিদ্যালয়ে পড়াশুনা করে। বিজয় পরে ভিরুগামবাক্কামের বালালোক ম্যাট্রিকুলেশন উচ্চ মাধ্যমিক বিদ্যালয়ে যোগদান করেন এবং লয়োলা কলেজ থেকে ভিজ্যুয়াল কমিউনিকেশনে ডিগ্রি অর্জন করেন।

## চলচ্চিত্র তালিকা

## শৈল্পিকতা এবং সম্মান

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:তামিলনাড়ুর ব্যক্তি
বিষয়শ্রেণী:চেন্নাইয়ের অভিনেতা
বিষয়শ্রেণী:ভারতীয় তামিল ব্যক্তি
বিষয়শ্রেণী:তামিল চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় শিশু অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:ভারতীয় চলচ্চিত্র নৃত্য পরিচালক
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:চেন্নাইয়ের রাজনীতিবিদ
বিষয়শ্রেণী:তামিল অভিনেতা
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:ভারতীয় তামিল রাজনীতিবিদ
বিষয়শ্রেণী:ভারতীয় রাজনৈতিক দলের প্রতিষ্ঠাতা
আবুল মোমেন

**আবুল মোমেন** (জন্ম: ১৮ ডিসেম্বর ১৯৪৮) হলেন বাংলাদেশের একজন প্রখ্যাত সাংবাদিক, সাহিত্যিক ও শিক্ষাবিদ। তিনি ২০১৭ সালে একুশে পদকে ভূষিত হন। তিনি ১৯৯৮ সাল থেকে প্রথম আলো পত্রিকার রেসিডেন্ট সম্পাদক হিসেবে দায়িত্ব পালন করছেন। এছাড়াও, তিনি দৈনিক সুপ্রভাত পত্রিকার উপদেষ্টা সম্পাদক হিসেবেও দায়িত্ব পালন করছেন। বর্তমানে তিনি দৈনিক আমাদের সময় পত্রিকার সম্পাদক হিসেবে দায়িত্ব পালন করছেন

## প্রারম্ভিক জীবন
তিনি ১৯৪৮ সালের ১৮ ডিসেম্বর চট্টগ্রাম জেলার সাতকানিয়া উপজেলার কেঁওচিয়া ইউনিয়নে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। সাহিত্যিক ও চট্টগ্রাম বিশ্ববিদ্যালয়ের সাবেক উপাচার্য আবুল ফজল তার পিতা।

## কর্মজীবন
পেশাগত জীবনে তিনি চট্টগ্রাম কলেজ, চট্টগ্রাম আর্ট কলেজ, চট্টগ্রাম বিশ্ববিদ্যালয়-এ শিক্ষকতার পাশাপাশি দ্য ডেইলি স্টার ও দৈনিক ভোরের কাগজ পত্রিকায় সাংবাদিকতা করেছেন। তিনি চট্টগ্রাম মহানগরের নন্দনকাননে অবস্থিত ‘ফুলকি সহজপাঠ বিদ্যালয়’ এর প্রতিষ্ঠাতা।

## পুরস্কার ও সম্মাননা
* বাংলা একাডেমি সাহিত্য পুরস্কার, ২০১৫
* একুশে পদক, ২০১৭
* অগ্রণী ব্যাংক শিশু একাডেমী শিশুসাহিত্য পুরস্কার, ২০১৭
* বাংলা একাডেমী রবীন্দ্র পুরস্কার, ২০১৮

## আরও দেখুন
* ২০১৭-এর একুশে পদক বিজয়ীগণ।

## তথ্যসূত্র

## বহিঃসংযোগ
* বাংলা ও বাঙালির কথা - মুক্তিযুদ্ধের বই, দলিল, ডকুমেন্টারী, ভিডিও ফুটেজ, চলচ্চিত্র, অডিও ও ছবির ডিজিটাল লাইব্রেরি “মুক্তিযুদ্ধ ই-আর্কাইভ”-এ সংরক্ষিত আবুল মোমেন-এর বই।

বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৮-এ জন্ম
বিষয়শ্রেণী:চট্টগ্রাম জেলার সাংবাদিক
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশী সাংবাদিক
বিষয়শ্রেণী:বাংলা একাডেমি সাহিত্য পুরস্কার বিজয়ী
হায়দার (চলচ্চিত্র) গৃহীত পুরস্কার ও মনোনয়ন তালিকা

***হায়দার*** বিশাল ভারদ্বাজ পরিচালিত ২০১৪ সালের ভারতীয় অপরাধধর্মী নাট্য চলচ্চিত্র। ছবিটি উইলিয়াম শেকসপিয়র রচিত *[[হ্যামলেট]]* নাটকের আধুনিক সংস্করণ এবং বাসরাত পীরের স্মৃতিকথা *কারফিউড নাইট* অবলম্বনে নির্মিত। ছবির চিত্রনাট্য ও সংলাপ রচনা করেছেন বিশাল ভারদ্বাজ ও বাসরাত পীর। ছবিতে নাম ভূমিকায় অভিনয় করেছেন শাহিদ কপুর এবং অন্যান্য চরিত্রে অভিনয় করেছেন তাবু, শ্রদ্ধা কাপুর, কে কে মেনন, ও নরেন্দ্র ঝা।

হায়দার *[[মকবুল (চলচ্চিত্র)|মকবুল]]* (২০০৩) ও *[[ওমকারা (২০০৬-এর চলচ্চিত্র)|ওমকারা]]* (২০০৬) চলচ্চিত্রের পরে ভারদ্বাজের শেকসপিয়রীয় নাটক অবলম্বনে নির্মিত তৃতীয় চলচ্চিত্র। ছবিটি ১৯তম বুশান আন্তর্জাতিক চলচ্চিত্র উৎসবে প্রদর্শিত হয় এবং পরে ২০১৪ সালের ২ অক্টোবর বিশ্বব্যাপী মুক্তি পায়। এছাড়া ছবিটি ২০১৫ সালের ২০ মার্চ লন্ডনে ১৯তম এশীয় চলচ্চিত্র উৎসবে প্রদর্শিত হয়।

ছবিটি পরিচালনা, কে কে মেনন, তাবু, শাহিদ কপুরের অভিনয়, চিত্রনাট্য, চলচ্চিত্রের আবহ সঙ্গীত, সম্পাদনার জন্য প্রশংসিত হয়। আবার বিতর্কিত গল্পের জন্য সমালোচিতও হয়। হায়দার প্রথম ভারতীয় চলচ্চিত্র হিসেবে রোম চলচ্চিত্র উৎসবে পিপলস চয়েজ পুরস্কার লাভ করে; এবং ৬২তম জাতীয় চলচ্চিত্র পুরস্কারে পাঁচটি বিভাগে; ৬০তম ফিল্মফেয়ার পুরস্কারে নয়টি বিভাগে মনোনয়নের মধ্যে পাঁচটি বিভাগে; ১৬তম আইফা পুরস্কারে চৌদ্দটি বিভাগে মনোনয়নের মধ্যে নয়টি বিভাগে পুরস্কার লাভ করে।

## পুরস্কার ও মনোনয়ন

## পাদটীকা

## তথ্যসূত্র

## বহিঃসংযোগ
* ইন্টারনেট মুভি ডেটাবেজ-এ হায়দার (চলচ্চিত্র) গৃহীত পুরস্কার ও মনোনয়ন তালিকা

বিষয়শ্রেণী:চলচ্চিত্র অনুযায়ী পুরস্কার ও মনোনয়ন তালিকা
কোরাল হেরেরা

**কোরাল হেরেরা গোমেজ** (; জন্ম: ১৯৭৭) মাদ্রিদে জন্মগ্রহণকারী প্রথিতযশা স্পেনের নারীবাদী প্রমিলা লেখক ও কোস্টারিকায় তথ্য বিনিময়কারী। তিনি আবেগঘন ভালোবাসার প্রাচীন কাহিনীর ব্যাপক সমালোচনা করে পরিচিত হয়ে আছেন। এছাড়াও তিনি বিচিত্র বিষয়ে অংশগ্রহণ করেছেন।

## শিক্ষাজীবন
কোরাল হেরেরা মাদ্রিদের তৃতীয় কার্লোস বিশ্ববিদ্যালয় থেকে মানবিক ও শব্দ-দৃশ্যমান যোগাযোগে ডিগ্রী লাভ করেন। একই বিশ্ববিদ্যালয় থেকে মানবিক ও যোগাযোগ বিষয়ে ডক্টরেট ডিগ্রী গ্রহণ করেন। তার অভিসন্দর্ভের বিষয় ছিল পাশ্চাত্যে আবেগঘন ভালোবাসা এবং পুঁজিবাদ, পিতৃতন্ত্র ও গণতন্ত্র। ডক্টরেট ডিগ্রী লাভের পর এবং স্পেনে আর্থিক মন্দার কারণে প্যারিসের পর কোস্টারিকায় আবাস গড়েন। বিভিন্ন গণমাধ্যমে বিশেষ করে পিকারা সাময়িকী, এল পাইস, এলদিয়ারিও.ইস বা এল সিয়াদাদানোয় প্রবন্ধ প্রকাশ করেন এবং এস লা তুর্কা অনুষ্ঠান নির্মাণে সহযোগিতা করেন।

## সাহিত্যকর্ম
তার সাহিত্যকর্মের প্রধান দিক হচ্ছে আবেগঘন ভালোবাসার সমালোচনা করা ও বৈচিত্রপূর্ণ দৃষ্টিভঙ্গীতে মূল্যায়ন করা। তিনি যুক্তি দেখান যে, আবেগত্ব পিতৃতন্ত্রের ফসল এবং লিঙ্গ অসমতায়ণে বিভাজন ও সম্পর্কযুক্ত অবকাঠামো নির্মাণে গুরুত্বপূর্ণ ভূমিকা পালন করছে। তার কাজে দেখা যায় যে, ঐতিহ্যগত একটির তুলনায় বিভিন্ন পন্থা অবলম্বনে ভালোবাসাকে বোঝা যায় ও অভিজ্ঞতা সমৃদ্ধ হয়।

## রচনাসমগ্র
* বিয়ন্ড দ্য ট্যাগস: ম্যান, ওম্যান এন্ড ট্রান্স (২০১০)
* দ্য সোশিওকালচারাল কনস্ট্রাকশন অব রোমান্টিক লাভ (২০১১)
* ভ্যারিয়াস ওয়েডিংস এন্ড কুইর লাভস (২০১৩)
* রয়্যাল ওয়েডিংস, প্যাট্রিয়ার্চাল ওয়েডিংস: কুইর এনালাইসিস অব দি ওয়েডিং অব দ্য প্রিন্সেস অব আস্তুরিয়াস (২০১৪)

## তথ্যসূত্র

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর স্পেনীয় লেখক
বিষয়শ্রেণী:২১শ শতাব্দীর স্পেনীয়ভাষী লেখক
বিষয়শ্রেণী:কোস্টারিকায় নারীবাদ
বিষয়শ্রেণী:স্পেনীয় নারীবাদী
বিষয়শ্রেণী:স্পেনীয় লেখিকা
বিষয়শ্রেণী:স্পেনীয় এলজিবিটি আন্দোলনকর্মী
বিষয়শ্রেণী:মাদ্রিদের ব্যক্তি
বিষয়শ্রেণী:স্পেনীয় নারীবাদী লেখক
ওল্ড মঙ্ক

**ওল্ড মঙ্ক** (ইংরেজি: Old Monk) একটি ভারতীয় রাম জাতীয় মদ। এটি ১৯৫৪ সালের ১৯ ডিসেম্বর থেকে প্রথম প্রস্তুত করা হয়ে থাকে। এই মদ্য ভারতের প্রথম প্রস্তুত রাম। এটি ভ্যানিলা গন্ধযুক্ত এবং ৪২.৮% এলকোহল মিশ্রিত থাকে। কোনো বিজ্ঞাপন ছাড়া মানুষের মুখে মুখে এবং ক্রেতার বিশ্বস্ততায় ওল্ড মঙ্ক বিখ্যাত হয়েছিল। দীর্ঘদিন ধরে ভারতের রামের বাজারে এই পানীয়টি প্রথম স্থান অধিকার করে রাখে। ২০১৩ সালে যদিও সর্বাধিক বিক্রিত রামের জায়গা অর্জন করে নেয় ম্যাকডাওয়েল নাম্বার ওয়ান নামে আরেকটি রাম প্রস্তুতকারী কোম্পানী। বিভিন্ন আকার ও পরিমানে ওল্ড মঙ্ক বাজারজাত করা হয়। আন্তর্জাতিক বাজারেও এই রামের বিরাট চাহিদা আছে। ১৯৮২ সালের 'মন্ডে ওয়ার্ল্ড সিলেকশনে' এই কোম্পানি স্বর্ণপদক প্রাপ্ত হয়।

## ইতিহাস
১৮৫৫ সালে হিমাচল প্রদেশের কাসাউলিতে মদের একটি কারখানা স্থাপিত হয়। ব্রিটিশ সেনাবাহিনী ও অফিসারদের জন্যে এলকোহল জাতীয় সস্তা পানীয়ের চাহিদা থেকে এই মদ কারখানা প্রস্তুত করেন এডোয়ার্ড আব্রাহাম ডায়ার। (জালিয়ানওয়ালাবাগ হত্যাকাণ্ড ঘটিয়ে কুখ্যাত জেনারেল ডায়ারের পিতা) প্রথমে এখানে বিয়ার প্রস্তুত হতো। এটি ভারত তথা এশিয়ার প্রথম বিয়ার ফ্যাক্টরি। আব্রাহাম ডায়ার ভারতে একাধিক জায়গায় মদের কারখানা গড়ে তোলেন। কাসাউলির কারখানা শিমলার নিকট সোলানে স্থানান্তর হয়। ১৮৮৭ সালে এইচ জি ম্যাকিন এটি কিনে নেন আব্রাহাম ডায়ারের কাছ থেকে। মদ কোম্পানির নতুন নাম হয় মোহন ম্যাকিন প্রাইভেট লিমিটেড, যা ১৯৬০ সাল থেকে ভারতে ওল্ড মঙ্ক রাম প্রস্তুত করতে থাকে।

## প্রকারভেদ

ওল্ড মঙ্ক থ্রি এক্স (সাত বছর) রাম পানীয়টি সর্বাধিক জনপ্রিয় রাম। এছাড়া আরো ছয় রকম রাম ওল্ড মঙ্ক প্রস্তুত করে থাকে সেগুলি হল:
* ওল্ড মঙ্ক সুপ্রিম
* ওল্ড মঙ্ক গোল্ড রিজার্ভ
* ওল্ড মঙ্ক এক্সট্রা স্পেশাল ত্রি এক্স
* ওল্ড মঙ্ক ডিলাক্স থ্রি এক্স
* ওল্ড মঙ্ক সাদা রাম
* ওল্ড মঙ্ক লেজেন্ড

## আন্তর্জাতিক
ওল্ড মঙ্ক রাম খুচরো ব্যবসায়ীর মাধ্যমে সারা পৃথিবী তে বিভিন্ন দেশে বিক্রি হয়। রাশিয়া, ইংল্যান্ড, আমেরিকা, জাপান, সংযুক্ত আরব আমিরশাহি, নিউজিল্যান্ড, কানাডা, কেনিয়া, জাম্বিয়া, ক্যামেরুন, সিঙাপুর, মালয়েশিয়া ইত্যাদি দেশে ওল্ড মঙ্কের বাজার আছে।

## তথ্যসূত্র

বিষয়শ্রেণী:অ্যালকোহলযুক্ত পানীয়
বিষয়শ্রেণী:রাম (পানীয়)
বিষয়শ্রেণী:ভারতীয় মার্কা
জুলহাস উদ্দিন আহমেদ

ওস্তাদ **জুলহাস উদ্দিন আহমেদ** (জন্ম ১০ নভেম্বর ১৯৩৩) হলেন বাংলাদেশের একজন প্রখ্যাত নজরুল সঙ্গীত সাধক ও সঙ্গীত শিক্ষক। সঙ্গীতে বিশেষ অবদানের জন্য তিনি ২০১৭ সালে একুশে পদক লাভ করেন।

## প্রারম্ভিক জীবন
জুলহাসউদ্দীন আহমেদ ১৯৩৩ সালের ১০ নভেম্বর মুন্সীগঞ্জ জেলার শ্রীনগর উপজেলার বাড়ৈখালী গ্রামে জন্মগ্রহণ করেন। তার পিতার নাম ইয়ার আলী বেপারি ও মাতার নাম হাসনা বেগম। এই দম্পতির ৫ ছেলে ও ৪ মেয়ের মধ্যে জুলহাসউদ্দীন সর্বকনিষ্ঠ।

আড়াই বছর বয়সে গুটি বসন্তে আক্রান্ত হওয়ার কারণে জুলহাসউদ্দীন চিরতরে দৃষ্টি শক্তি হারিয়ে ফেলেন। তার পিতা-মাতা দুজনেই সঙ্গীত করতেন। এছাড়া তার নানা দেওয়ান আব্দুল কাদের অনেক দেহতত্বমূলক গান রচনা করেন এবং তাতে নিজেই সুর করেছেন। শৈশব থেকেই পারিবারিকভাবে সঙ্গীতের আবহে বেড়ে ওঠেন তিনি। ১৯৪০ সালে ৭ বছর বয়সে নিজ জেলায় সঙ্গীত প্রতিযোগিতায় অংশগ্রহণ করে প্রথম স্থান অধিকার করে পদক লাভ করেন।

## সঙ্গীতজীবন
১৯৪৯ সালে সঙ্গীতে প্রশিক্ষণ নিতে জুলহাসউদ্দীনের বড় ভাই ফরহাদ হোসেন তাকে কলকাতাতে প্রেরণ করেন। সেখানে তিনি প্রথমে শাস্ত্রীয় সঙ্গীতশিল্পী চিন্ময় লাহিড়ীর কাছে ও পরবর্তীতে তারাপদ চক্রবর্তীর কাছে উচ্চাঙ্গসঙ্গীতে ৫ বছর প্রশিক্ষণ গ্রহণ করেন। কলকাতার বেলে ঘাটায় নারায়ণ মুখোপাধ্যায় নামে এক বন্ধুর বাড়িতে থেকে একই সময়ে তিনি সঙ্গীতের টিউশনি করা শুরু করেন। ১৯৫৫ সালে তিনি পুনরায় তৎকালীন পূর্ব পাকিস্তান (বর্তমান বাংলাদেশ) চলে আসেন। দেশে আসার পর রাজশাহীতে এক সঙ্গীত প্রতিযোগিতায় তিনি প্রথম স্থান অধিকার করেন ও স্বর্ণপদকসহ ‘সুর সাগর’ উপাধি লাভ করেন।

১৯৫৬ সালে তিনি পুনরায় কলকাতা গমন করেন এবং সেখানে আমির খাঁ, পণ্ডিত ওমকারনাথ ঠাকুর, নিসার হোসেন খাঁ ও বড়ে গুলাম আলী খানর সানিধ্য লাভ করেন। ১৯৬১ সাল থেকে ১৯৭৫ সাল পর্যন্ত তিনি বেতারে নিয়মিত নজরুল ও আধুনিক গান পরিবেশন করেছেন। এছাড়া বাংলাদেশ স্বাধীনতা লাভের পর থেকে ১৯৭৫ সাল পর্যন্ত তিনি বাংলাদেশ টেলিভিশনে নজরুলসঙ্গীতের অনুষ্ঠান পরিচালনার দায়িত্ব পালন করেছেন। ১৯৭৫ সালে তার কণ্ঠস্বর নষ্ট হয়ে যায়।

## পুরস্কার ও সম্মননা
* নজরুল স্বর্ণপদক
* নাছিরউদ্দিন স্বর্ণপদক
* শিল্পকলা একাডেমী কর্তৃক সংবর্ধনা
* বুলবুল একাডেমী কর্তৃক সংবর্ধনা
* রবীন্দ্র সংগীত শিল্পী সংস্থা কর্তৃক সংবর্ধনা
* এবি ব্যাংক-চ্যানেল আই আজীবন সম্মাননা (২০১৬)
* একুশে পদক (২০১৭)

## ব্যক্তিগত ও পারিবারিক জীবন
জুলহাসউদ্দীন আহমেদ ব্যক্তিগত জীবনে বিয়ে করেননি। তারা দাদার নাম মো. মনসুর উদ্দিন ও দাদির নাম আমেনা বেগম। তার বড় ভাই ফরহাদ হোসেন কুড়িগ্রাম জেলার এক সময়কার এসডিও ছিলেন।

## আরও দেখুন
* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:১৯৩৩-এ জন্ম
বিষয়শ্রেণী:মুন্সীগঞ্জ জেলার সঙ্গীতজ্ঞ
বিষয়শ্রেণী:নজরুল সঙ্গীত শিল্পী
বিষয়শ্রেণী:২০২১-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:ডেঙ্গু জ্বরে মৃত্যু
বিষয়শ্রেণী:মুন্সীগঞ্জ জেলার ব্যক্তি
মুন্না মাইকেল

***মুন্না মাইকেল*** হচ্ছে ২০১৭ সালে মুক্তিপ্রাপ্ত ভারতীয় চলচ্চিত্র। এটি পরিচালনা করেছেন সাব্বির খান এবং প্রযোজনা করেছে ভিকি রজনী ও ইরোস ইন্টারন্যাশনাল। এই চলচ্চিত্রের মুখ্য চরিত্রে টাইগার শ্রফের পাশাপাশি নওয়াজুদ্দীন সিদ্দিকী এবং নিধি আগারওয়াল অভিনয় করেছেন। হিরোপন্তি এবং বাঘির পর, এই চলচ্চিত্রের মাধ্যমে টাইগার এবং সাব্বির তৃতীয়বারের মতো পর্দায় একসাথে উপস্থিত হয়েছিলেন। একই সাথে এই চলচ্চিত্রের মাধ্যমে নিধি আগারওয়াল বলিউডে অভিষেক করেছেন।

## কাহিনী
এই চলচ্চিত্রের কাহিনী রাস্তায় থাকা মুন্না (টাইগার শ্রফ) নামে এক যুবককে নিয়ে, যে ছোটবেলা থেকেই মাইকেল জ্যাকসনের খুব বড় ভক্ত। এই চলচ্চিত্রে মহীন্দ্র ফৌজি (নওয়াজুদ্দীন সিদ্দিকী) নামে এক গুণ্ডা-ও রয়েছে।

## অভিনয়
* টাইগার শ্রফ - মানব "মুন্না" রয় 
* নওয়াজুদ্দীন সিদ্দিকী - মহীন্দ্র ফৌজি
* নিধি আগারওয়াল - দিপিকা "ডলি" শর্মা 
* রনিত রায় - মানসবা "মাইকেল" রয়

## সঙ্গীত
এই চলচ্চিত্রের সঙ্গীত দিয়েছেন মীত ভ্রাতৃদ্বয়, তানিশক বাগচী, কোমাইল শায়ন, প্রানায়, ভিশাল মিশ্র, জাভেদ-মহসিন এবং গৌরব-রশিন, অন্যদিকে ব্যাকগ্রাউন্ড সঙ্গীত দিয়েছেন সঙ্গীত শিরদকার। এই চলচ্চিত্রের গানগুলো লিখেছেন কুমার, দানিশ সাব্রি, কোমাইল-প্রানায়, তানিশক-ভায়ু এবং সাব্বির খান।

## তথ্যসূত্র

## বহিঃসংযোগ

*
*

বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:মাইকেল জ্যাকসনের সাংস্কৃতিক চিত্রায়ণ
বিষয়শ্রেণী:ভারতীয় নৃত্য চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
বিষয়শ্রেণী:২০১০-এর দশকের নৃত্য চলচ্চিত্র
বিষয়শ্রেণী:জর্ডানে ধারণকৃত চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:সাব্বির খান পরিচালিত চলচ্চিত্র
নর্মদা আক্কা

**নর্মদা আক্কা** (ইংরেজি: Narmada Akka) একজন ভারতীয় মাওবাদী নেত্রী ও ভারতের কমিউনিস্ট পার্টি (মাওবাদী) দলের কেন্দ্রীয় কমিটির সদস্য ছিলেন। তিনি মাওবাদীদের প্রধান মহিলা নেত্রীদের অন্যতম ছিলেন।

## রাজনীতি ও গেরিলা যুদ্ধ
১৮ বছর বয়েসে নর্মদা আক্কা কলেজ ত্যাগ করে মাওবাদী রাজনীতিতে যোগদান করেন। তার পিতা ছিলেন সাম্যবাদী চিন্তাধারার ব্যক্তি। পিতার বামপন্থী রাজনীতি তাকে প্রভাবিত করে। দীর্ঘ ত্রিশ বছর নর্মদা জঙ্গলে আত্মগোপন করে গেরিলা যুদ্ধ করেছেন। সাংবাদিক, লেখক রাহুল পন্ডিতা ও ফরাসী সাংবাদিক ভেনেসা'কে তিনি দণ্ডকারণ্যে দেওয়া একটি সাক্ষাতকারে জানান পিতার সাম্যবাদী মনোভাব তাকে বিপ্লবী বামপন্থী রাজনীতিতে উদ্বুদ্ধ করেছিল। মাওবাদী দলে যোগ দেওয়ার পর তিনি দক্ষিণ গড়ছিরৌলি অঞ্চলে ডিভিশনাল সম্পাদক হন। দলের নারী বাহিনী ও মহিলা সংক্রান্ত মতাদর্শিক সিদ্ধান্ত নেওয়ার ভার ছিল তার ওপর। অনুরাধা গান্ধীর পর তিনিই ছিলেন দ্বিতীয় মহিলা যিনি ভারতের কমিউনিস্ট পার্টি (মাওবাদী) দলের কেন্দ্রীয় কমিটিতে নির্বাচিত হয়েছিলেন। লেখিকা অরুন্ধতী রায়ের মতে দন্ডকারণ্যের ক্রান্তিকারী আদিবাসী মহিলা সংগঠন যেটি মাওবাদ অনুসৃত বৃহত্তম মহিলা সংগঠন তার প্রধান নেত্রী ছিলেন নর্মদা আক্কা। এই সংগঠনের সদস্য সংখ্যা ৯০০০০। তার বিরুদ্ধে মহারাষ্ট্র রাজ্যে ৫৩ টি ফৌজদারি মামলা বলবৎ ছিল।

## ব্যক্তিগত জীবন
নর্মদা আক্কা বিবাহ করেছিলেন সুধাকর ওরফে কিরন কে। সুধাকর ভারতের কমিউনিস্ট পার্টি (মাওবাদী) দলের তাত্ত্বিক নেতা ও প্রকাশনা বিভাগের সাথে যুক্ত। তিনি পার্টির পলিটব্যুরো সদস্যও বটে।

## মৃত্যু
নর্মদা আক্কা রাজ্য পুলিশ বাহিনীর সাথে সংঘর্ষে মারা যান ২০২২ সালের ৯ এপ্রিল। যদিও ২০১২ সালে তার মৃত্যুর খবর প্রচারিত হয়েছিল। দক্ষিণ গড়ছিরৌলি এলাকায় অবুঝমাড় ও ছত্তীসগঢ় সীমান্তের হিকার গ্রামে এই সংঘর্ষ হয়। এই ঘটনার পরে গড়ছিরৌলি পুলিশ প্রধান সুভেজ হক জানান সংঘর্ষে মহিলা মাওবাদীদের মৃত্যু ঘটে ও যুদ্ধের পরেই মৃতদেহগুলি মাওবাদী গেরিলারা নিয়ে পালিয়ে যায়। হিন্দুস্তান টাইমস পত্রিকার সংবাদ অনুযায়ী তার বয়েস হয়েছিল ৪৬ অপরদিকে দ্য হিন্দু পত্রিকায় তার বয়েস মৃত্যুকালে ৫৭ বলে উল্লেখ করা হয়। যদিও সাংবাদিক রাহুল পন্ডিতার মতে সাক্ষাতকারের সময় তার বয়েস ছিল ৪৮। পুলিশের সূত্র হতে জানা যায় ছত্তিসগড় রাজ্যের কাঁকেড় জেলায় মারওয়াড়া গ্রামে গোপনে তার মরদেহ সমাধিস্থ করা হয়েছিল। এই সময় মাওবাদীরা সংবাদমাধ্যমকে প্রবেশ করতে দেয়নি।

## আরও দেখুন

* সমাজতন্ত্র
* সাম্যবাদ
* মার্কসবাদ
* লেনিনবাদ
* মার্কসবাদ-লেনিনবাদ
* মার্কসবাদ-লেনিনবাদ-মাওবাদ
* বামপন্থী রাজনীতি
* আনন্দ
* অনুরাধা গান্ধী
* চারু মজুমদার
* কিষেনজি
* কোন্ডাপল্লী সীতারামাইয়া
* কোসা
* প্রশান্ত বোস

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:মাওবাদী
বিষয়শ্রেণী:২০১২-এ মৃত্যু
বিষয়শ্রেণী:সংশোধনবাদ বিরোধী
বিষয়শ্রেণী:যুদ্ধে ভারতীয় নারী
বিষয়শ্রেণী:উপমহাদেশীয় আদিবাসী নারী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:উপমহাদেশীয় আদিবাসী রাজনীতিবিদ
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
বিষয়শ্রেণী:অন্ধ্রপ্রদেশের রাজনীতিতে নারী
বিষয়শ্রেণী:নকশালবাদী
লুটেরচর ইউনিয়ন

**লুটেরচর** বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।

## জনসংখ্যা
লুটেরচর ইউনিয়নের ওয়ার্ড ভিত্তিক ভোটার সংখ্যা

## ইতিহাস
১৯৯১ সালে ১০টি গ্রাম নিয়ে লুটেরচর ইউনিয়ন প্রতিষ্ঠিত হয়। তবে এ ইউনিয়ন পরিষদটি পূর্বে দাউদকান্দি উপজেলার বৃহত্তর গোবিন্দপুর ইউনিয়নের অংশ ছিল।

## অবস্থান ও সীমানা
মেঘনা উপজেলার দক্ষিণ-পশ্চিমাংশে লুটেরচর ইউনিয়নের অবস্থান। এ ইউনিয়নের উত্তর-পূর্বে গোবিন্দপুর ইউনিয়ন; উত্তরে ভাওরখোলা ইউনিয়ন, মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন; পশ্চিমে মেঘনা নদী ও মুন্সীগঞ্জ জেলার গজারিয়া উপজেলার টেঙ্গারচর ইউনিয়ন; দক্ষিণ-পশ্চিমে মেঘনা নদী ও মুন্সীগঞ্জ জেলার গজারিয়া উপজেলার ভবেরচর ইউনিয়ন; দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বাউশিয়া ইউনিয়ন এবং দক্ষিণ-পূর্বে কাঁঠালিয়া নদী ও দাউদকান্দি উপজেলার দাউদকান্দি উত্তর ইউনিয়ন অবস্থিত।

## প্রশাসনিক কাঠামো
লুটেরচর ইউনিয়ন মেঘনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। এ ইউনিয়নের গ্রামগুলো হল:
* দড়ি লুটেরচর (১নং ওয়ার্ড) 
* লুটেরচর (২নং ওয়ার্ড) 
* কান্দারগাঁও (৩নং ওয়ার্ড) 
* নয়া কান্দারগাঁও (৩নং ওয়ার্ড) 
* মোহাম্মদপুর (৪নং ওয়ার্ড)
* নয়া মোহাম্মদপুর (৪নং ওয়ার্ড)
* লক্ষীপুর (৫নং ওয়ার্ড)
* শেখেরগাঁও (৬নং ও ৭নং ওয়ার্ড)
* সাতঘরিয়াকান্দি (৮নং ওয়ার্ড)
* চর কাঁঠালিয়া (৯নং ওয়ার্ড)

## হাসপাতাল
মোহাম্মদপুর স্বাস্থ্য ও পরিবার কল্যান কেন্দ্র

শেখেরগাঁও কমিউনিটি ক্লিনিক

## শিক্ষাপ্রতিষ্ঠান
;কলেজ 
* নেই

;
;মাধ্যমিক বিদ্যালয়
* লুটেরচর মফিজুল ইসলাম উচ্চ বিদ্যালয়
* শেখেরগাঁও আব্দুল অদুদ মুন্সি উচ্চ বিদ্যালয়

;
;প্রাথমিক বিদ্যালয়
* চর কাঁঠালিয়া সরকারি প্রাথমিক বিদ্যালয়
* মোহাম্মদপুর সরকারি প্রাথমিক বিদ্যালয়
* লক্ষ্মীপুর সরকারি প্রাথমিক বিদ্যালয়
* লুটেরচর দক্ষিণ সরকারি প্রাথমিক বিদ্যালয়
* লুটেরচর সরকারি প্রাথমিক বিদ্যালয়
* শেখেরগাঁও সরকারি প্রাথমিক বিদ্যালয়
* সাতঘরিয়াকান্দি সরকারি প্রাথমিক বিদ্যালয়

;
;মাদ্রাসা
* কান্দারগাঁও নূরানী তালিমুল কোরআন মাদরাসা
* শেখেরগাঁও বাগে জান্নাত মাদ্রাসা ও এতিমখানা
* চর কাঁঠালিয়া ইব্রাহিমিয়া কোরআনীয়া মাদ্রাসা
* নয়া কান্দারগাঁও দারুল উলুম মাদানিয়া মাদরাসা
* নয়া কান্দারগাঁও মহিলা মাদরাসা 
* সাতঘুরিয়াকান্দি মাদ্রাসা ও এতিমখানা
* নয়া মোহাম্মদপুর ফৈজুদ্দিন হাজী হাফিজিয়া মাদ্রাসা

;
;কিন্ডারগার্টেন
* মোহাম্মদপুর ফুলকুঁড়ি প্রি ক্যাডেট স্কুল

## হাট-বাজার
* লুটেরচর বাজার
* মোহাম্মদপুর বাজার
* নয়া কান্দারগাঁও স্ট্যান্ড

## দর্শনীয় স্থান
* লুটেরচর মফিজুল ইসলাম উচ্চ বিদ্যালয় মিনার
* নয়া মোহাম্মদপুর - ওমরাকান্দা সেতু
* শ্যামলিমা প্রজেক্ট
* চর কাঁঠালিয়া নদী (মেঘনার শাখা নদী)

## উল্লেখযোগ্য ব্যক্তি
* আজিজুল হাকিম, চলচ্চিত্র ও নাট্য অভিনেতা 
*আব্দুল গাফফার হাউদ, বীর মুক্তিযোদ্ধা।
*আলম আরা মিনু, সংগীত শিল্পী।
*শাহিন কবির টুটুল, চলচ্চিত্র ও নাট্য নির্মাতা।
*মোঃ হুমায়ুন কবির, এগ্রিকালচার চীফ ইন্জিনিয়ার,জাতিসংঘ
*হাবিবুর রহমান, ব্রিগেডিয়ার জেনারেল, বাংলাদেশ সেনাবাহিনী
*আমির শিকদার, কর্নেল, বাংলাদেশ বর্ডার গার্ড  
*মুক্তার হোসেন, এএসপি, বাংলাদেশ পুলিশ
*মুহাম্মদ আল ফাহাদ, এএসপি, বাংলাদেশ পুলিশ

## জনপ্রতিনিধি

## আরও দেখুন
* মেঘনা উপজেলা
* মেঘনা থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:মেঘনা উপজেলার ইউনিয়ন
বেথুয়াডহরী

**বেথুয়াডহরী** বা বেথুয়া, পশ্চিমবঙ্গের নদিয়া জেলার একটি সেন্সাস টাউন। এটি কৃষ্ণনগর সদর মহকুমার অন্তর্গত নাকাশিপাড়া ব্লকের অধীন। এই জায়গাটি বন্যপ্রাণী অভয়ারণ্যর কারণে বিখ্যাত। কথিত আছে এখানে বেথো (বেথুয়া) শাকের জলাভূমি (ডহর) ছিল। তা থেকেই জায়গার নাম বেথুয়াডহরি।

## বন্যপ্রাণ অভয়ারণ্য

এখানে বন্যপ্রাণী সংরক্ষণের জন্যে পশ্চিমবঙ্গ সরকারের বনবিভাগের একটি অভয়ারণ্য রয়েছে। এর আআয়তন ৬৭ হেকটর। অজগর বা ময়াল, হরিণ, বেজি ছাড়াও, দ্বিজেন্দ্রলাল রায়ের নামে নামাঙ্কিত প্রকৃতিবীক্ষণ কেন্দ্র, পাখিরালয় আছে বেথুয়াডহরি বন্যপ্রাণ অভয়ারণ্যতে। এটি ঘিরে এই স্থানে একটি পর্যটন কেন্দ্রও গড়ে উঠেছে।

১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এখানে শাল, সেগুন, মেহগনি হিজল, অর্জুনের, গাব, টুন, নাগকেশর, পিয়াশাল, হামজাম ইত্যাদি গাছ রয়েছে।

## যোগাযোগ
রেল ও সড়কপথে বেথুয়াডহরী কলকাতা ও রাজ্যের অন্যান্য জায়গার সাথে সংযুক্ত। ৩৪ নং জাতীয় সড়ক (ভারত) বেথুয়াডহরীর ওপর দিয়ে গেছে। শিয়ালদহ - লালগোলা লাইনে বেথুয়াডহরী একটি গুরুত্বপূর্ণ রেলওয়ে স্টেশন। লালগোলা প্যাসেঞ্জারস ও কয়েকটি এক্সপ্রেস ট্রেন এই স্টেশনের উপর দিয়ে চলাচল করে।

## তথ্যসূত্র

## বহিঃসংযোগ

বিষয়শ্রেণী:নদিয়া জেলার শহর ও নগর
বিষয়শ্রেণী:নদিয়া জেলার গ্রাম
নিকল প্রিজম

right|thumb|360px|নিকল প্রিজম

**নিকল প্রিজম** হল একটি আলোকযন্ত্র যা সমাবর্তিত তথা পোলারাইজড আলোর উৎপাদন ও শনাক্তকরণে ব্যবহৃত হয়।

## আবিষ্কার
এডিনবার্গের বিজ্ঞানী উইলিয়াম নিকল (১৭৭০-১৮৫১) ১৮২৮ সালে নিকল প্রিজম আবিষ্কার করেন। 

## গঠন
এটি আইসল্যান্ড স্পার (ক্যালসাইটের একটি ভাগ) রম্বোহেড্রাল ক্রিস্টাল দিয়ে গঠিত, যাকে ক্রিস্টাল অক্ষের সাথে ৬৮° কোণে কাটা হয়। এরপর এর একটি কর্ণ বরাবর কেটে পরে এই অংশদ্বয়কে কানাডা বালসাম নামক এক ধরনের আঠালো পদার্থের আস্তরণ দিয়ে যুক্ত করা হয়।

যেকোনো পোলারাইজড আলোর কম্পনকে দুইটি উপাংশে ভাগ করা হয়ে থাকেঃ (১) আলোক অক্ষের সমান্তরালে, এবং (২) আলোক অক্ষের সমকোণে। নিকল প্রিজম এমনভাবে গঠন করা হয়েছে যে আলো এর ভিতর দিয়ে যাবার সময় এর যেকোনো একটি উপাংশ প্রতিফলিত হয়ে চলে যায়। সাধারণত অর্ডিনারি আর এক্সট্রা-অর্ডিনারি রশ্মিদ্বয়ের মধ্যে এক্সট্রা-অর্ডিনারি রশ্মিটিই গমন করে, আর অর্ডিনারি রশ্মিটি বাদ হয়ে যায়।

অসমবর্তিত আলো ক্রিস্টালের বাম পাশ দিয়ে প্রবেশ করে (যেমনটা ডায়াগ্রামে দেখানো হয়েছে) এবং ক্যালসাইটের বাইরেফ্রিনজেন্স গুণের কারণে দুইটি অংশে বিভক্ত হয়ে যায়। অর্ডিনারি রশ্মি বা *o* রশ্মি *n*o = ১.৬৫৮ প্রতিসরাঙ্কের মধ্য দিয়ে গমন করে ক্যালসাইট-আঠা স্তরে পতিত হয়ে পূর্ণ অভ্যন্তরীণভাবে প্রতিফলিত হয়; কারণ আঠালো স্তরে (প্রতিসরাঙ্ক *n* = ১.৫৫) অর্ডিনারি রশ্মির আপতন কোণ ঐ দুই মাধ্যমের সংকট কোণের চেয়ে বড় হয়। পক্ষান্তরে এক্সট্রা-অর্ডিনারি রশ্মি বা *e*-রশ্মি ক্যালসাইটে তথা নিম্ন প্রতিসরাঙ্কে (*n*e = ১.৪৮৬) আপতিত হওয়ায় সম্পূর্ণ প্রতিফলিত হয় না, বরং কিছুটা প্রতিসরিত হয়। ফলাফল হিসেবে আরেকটি ধাপের প্রতিসরণের মাধ্যমে *e*-রশ্মি প্রিজম থেকে বের হয়ে আসে সমবর্তিত আলো হিসেবে।

এক সময় নিকল প্রিজম মাইক্রোস্কপি এবং পোলারিমিতিতে ব্যাপকভাবে ব্যবহৃত হয়। "ইউজিং ক্রসড নিকলস" (সংক্ষেপে **XN**) কথাটি এখনও পোলারাইজারে কোনো নমুনাকে পরীক্ষা করার সময় ব্যবহৃত হয়। তবে বর্তমান সময়ে অধিকাংশ যন্ত্রেই নিকল প্রিজমের বদলে অন্যান্য ধরনের পোলারাইজার, যেমন পোলারয়েড শীট এবং গ্ল্যান-থম্পসন প্রিজম ব্যবহৃত হয়।

## আরো দেখুন
* নোমারস্কি প্রিজম
* গ্লান–থম্পসন প্রিজম
* গ্লান–ফোকাল্ট প্রিজম
* সেনার্মন্ট প্রিজম
* রচন প্রিজম
* উলাস্টন প্রিজম

## তথ্যসূত্র

বিষয়শ্রেণী:সমাবর্তন (তরঙ্গ)
বিষয়শ্রেণী:প্রিজম
বিষয়শ্রেণী:স্কটিশ আবিষ্কার
বিষয়শ্রেণী:অণুবীক্ষণ
বিষয়শ্রেণী:আলোক উপাদান
বিষয়শ্রেণী:সমবর্তন (তরঙ্গ)
বিষয়শ্রেণী:স্কটল্যান্ডীয় উদ্ভাবন
কুশল কোনোয়ার

**কুশল কোনোয়ার** একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়।

## প্রারম্ভিক জীবন
কুশল কোনোয়ার আসামের বালিজান গ্রামে (অধুনা গোলাঘাট জেলা) জন্মগ্রহণ করেছিলেন। তিনি বেজবড়ুয়া বিদ্যালয়ে শিক্ষালাভ করেন। ১৯২১ সালে ছাত্রাবস্থাতে মহাত্মা গান্ধী পরিচালিত অসহযোগ আন্দোলনে যোগদান করেছিলেন। স্বরাজ, সত্য ও অহিংসা এই তিন মন্ত্রে অনুপ্রাণিত হন কুশল। তিনি বেঙ্গামি'তে একটি প্রাথমিক বিদ্যালয় স্থাপন করেছিলেন। সেখানে শিক্ষকতা করার পর বালিজানে চা বাগানে কেরানী চাকরিতে প্রবেশ করেন।

## আন্দোলন
সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহণ করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমাণ পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান।

## ফাঁসি
১৫ জুন ১৯৪৩ ভোর সাড়ে চারটের সময় জোরহাট জেলে তার ফাঁসি হয়। তার মৃত্যুতে মহাত্মা গান্ধী জানান কুশল কোনোয়ারের জীবন ও মৃত্যু দুইই ছিল একজন আদর্শ সত্যাগ্রহীর মত। একই সাথে আরো তিন সত্যাগ্রহী ঘনশ্যাম শইকিয়া, কনকেশ্বর কোনোয়ার ও ধর্মকান্ত ডেকা'র ফাঁসি হয়েছিল।

## তথ্যসূত্র

বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:১৯০৫-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:গোলাঘাটের ব্যক্তি
বিষয়শ্রেণী:আসামের স্বাধীনতা সংগ্রামী
যাত্রামোহন সেনগুপ্ত

**যাত্রামোহন সেনগুপ্ত**, (৩০ জুলাই ১৮৫০ - ২ নভেম্বর ১৯১৯) যিনি **জে এম সেন** নামে অধিক পরিচিত একজন বাঙালি আইনজীবী, রাজনীতিবিদ ও সমাজকর্মী। দেশপ্রিয় যতীন্দ্রমোহন সেনগুপ্ত তার পুত্র।

## প্রারম্ভিক জীবন ও শিক্ষা
যাত্রামোহন সেনগুপ্ত ১৮৫০ সালের ৩০ জুলাই ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার চন্দনাইশ উপজেলার বরমা গ্রামে জন্মগ্রহণ করেন। তার পিতার নাম ছিল ত্রাহিরাম সেন ও মাতার নাম মেনকা দেবী। পিতা ত্রাহিরাম সেন ছিলেন আয়ুর্বেদিক চিকিৎসক। ১২ বছর বয়সে পিতাকে হারান যাত্রামোহন এবং গৃহশিক্ষকতা করে নিজেই লেখাপড়ার খরচ চালাতেন। ছোটবেলায় এক দুর্ঘটনাতে তার হাতের আঙুল পুড়ে নষ্ট হয়ে যায়। ভালো করে কলম ধরতে পারতেননা তিনি। অধ্যবসায় আর মেধার জোরে তবুও লেখাপড়া চালিয়ে যান তিনি। চট্টগ্রাম গভর্নমেন্ট স্কুল (বর্তমান চট্টগ্রাম কলেজিয়েট স্কুল) থেকে ১৮৬৮ সালে এনট্রান্স, ১৮৭০ সালে চট্টগ্রাম কলেজ থেকে এফ.এ পরীক্ষায় উত্তীর্ণ হন এবং কলকাতা ক্যাথিড্রেল মিশন কলেজ থেকে বি.এ পাস করেন। এরপর চট্টগ্রামে কমিশনার অফিসে মাসিক ত্রিশ টাকা বেতনে চাকরি গ্রহণ করেন। দশ মাস পর তিনি চাকুরি ছেড়ে কলকাতায় এসে আইন পড়া শুরু করেন। এর পাশাপাশি লং সাহেবের গির্জায় কম্পাউন্ড কেডিসেন মিশন বিদ্যালয়ে প্রধানশিক্ষক পদে কাজ করেছেন। ১৮৭৬ সালে সপ্তম স্থান অধিকার করে বি এল পাশ করে চট্টগ্রাম চলে যান ও সেখানে ওকালতি শুরু করেন।

## কর্মজীবন
ওকালতির মাধ্যমে রাজনীতিতে আসেন যাত্রামোহন। ভারতীয় জাতীয় কংগ্রেস দলে যোগ দিয়ে বাংলার বিভিন্ন অঞ্চলে সভাসমিতিতে বক্তৃতা রাখতেন, সুবক্তা হিসেবে তার পরিচিতি হয়। রাওলাট আইনের বিরুদ্ধে জনমত গড়ে তোলেন। ১৮৯৮ খ্রিষ্টাব্দে বঙ্গীয় আইনসভার সদস্য হয়েছিলেন। বাংলা সাহিত্যের প্রতি তার অনুরাগ ছিল। তার উদ্যোগে বঙ্গীয় প্রাদেশিক সাহিত্য সম্মেলন অনুষ্ঠিত হয় চট্টগ্রামে। এই অনুষ্ঠানে রবীন্দ্রনাথ ঠাকুর স্বয়ং উপস্থিত ছিলেন। ১৯১৯ সালের ময়মনসিংহ বঙ্গীয় প্রাদেশিক রাষ্ট্রীয় সম্মেলনের অভিভাষণে তার চরমপন্থি রাজনীতির আভাস পাওয়া যায়। তার বাগ্মিতা, দেশপ্রেম পুত্র যতীন্দ্রমোহনকে প্রভাবিত করেছিল। তার বাড়িতে সম্মানিত ও বিশিষ্ট নেতা বিভিন্ন সময় আতিথ্য গ্রহণ করেছেন। এদের মধ্যে রয়েছেন মহাত্মা গান্ধী, মৌলানা শওকত আলী, ড. আনসারী, দেশবন্ধু চিত্তরঞ্জন দাশ, ব্যারিস্টার এম. এ. রসুল প্রমুখ। চট্টগ্রাম এসোসিয়েশন তৈরির সময় তিনি জমি দান করেন। তার মৃত্যুর পর ১৯২০ সালে প্রতিষ্ঠানের ভবনটির নাম হয় যাত্রামোহন সেন হল বা জেএম সেন হল। ব্রিটিশবিরোধী আন্দোলনের সাথে চট্টগ্রামের এই ঐতিহাসিক ভবন ওতপ্রোতভাবে জড়িত ছিল। শিক্ষা বিস্তারে বিদ্যালয়, তিনি নিজের নামানুসারে জে.এম.সেন স্কুল প্রতিষ্ঠা করেন চট্টগ্রাম শহরের ফিরিঙ্গীবাজারে।  চিকিৎসালয়, ব্রাহ্মমন্দির স্থাপন ও নানা উন্নয়নমূলক কাজ করেছিলেন তিনি।
[thumb|[জেএম সেন হল|জেএম সেন হলে যাত্রামোহন সেনগুপ্তের আবক্ষ মূর্তি]]

## মৃত্যু
যাত্রামোহন সেনগুপ্ত ১৯১৯ সালের ২ নভেম্বর ব্রিটিশ ভারতের পশ্চিমবঙ্গের কলকাতায় মৃত্যুবরণ করেন।

## তথ্যসূত্র

বিষয়শ্রেণী:১৮৫০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯১৯-এ মৃত্যু
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি সমাজসেবক
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:পটিয়া আদর্শ উচ্চ বিদ্যালয়ের প্রাক্তন শিক্ষার্থী
সীতারামপুর জংশন রেলওয়ে স্টেশন

**সীতারামপুর স্টেশন ** (কোড এসটিএন) ভারতের পশ্চিমবঙ্গ রাজ্যের পশ্চিম সীমান্ত পাহাড়ী এলাকা আসানসোলের নিয়ামতপুর এবং সীতারামপুরের আশেপাশে সেবা প্রদান করে।সীতারামপুর জংশন ভারতীয় রেলওয়ে রেলপথের  আসানসোল রেল বিভাগের অন্তর্গত।   সীতারামপুর জংশন ভারতের মেট্রোপলিটান এলাকার সঙ্গে,  দিল্লি-কলকাতা মেইন লাইনের মাধ্যমে মুগলসরাই-পাটনা রুট এবং গ্র্যান্ড কর্ড রুট দিয়ে সংযুক্ত।সীতারামপুর ২৩.৪৩ ° উত্তর ৮৬.৫৩ ° পূর্ব- এ অবস্থিত। সমুদ্র সমতল হতে এর গড় উচ্চতা হল ৯৯ মিটার (৩২৫ ফুট)। 

## ইতিহাস
রেলপথের মাধ্যমে কয়লা চলাচল বৃদ্ধি পাওয়ার ফলে, একটি নতুন রেললাইন, গ্র্যান্ড কর্ড, সীতারামপুর থেকে মুগলসরাই পর্যন্ত স্থাপিত হয়।সেই সময়ে, সীতারামপুর দেশের বৃহত্তম  বাষ্প ইঞ্জিনের শেড এবং দ্বিতীয় বৃহত্তম কয়লা ইয়ার্ড ।এখন বাষ্প ইঞ্জিন বন্ধ হওয়ার ফলে  বাষ্প ইঞ্জিন শেড বন্ধ আছে।
## পরিষেবা
এই স্টেশনে উপলব্ধ রয়েছে অপেক্ষা কক্ষ, রিজার্ভেশন কাউন্টার, ২ চাকা এবং ৪ চাকার যানবাহনের জন্য পার্কিং ব্যবস্থা রয়েছে। স্টেশনে গাড়ি প্রবেশের অনুমতির প্রয়োজন হয়। এখানে এটিএম, শৌচালয়, চায়ের দোকান, বইয়ের দোকান রয়েছে। স্টেশনের প্লাটফর্মকে যুক্ত করেছে  ফুট ওভার ব্রীজ।

## তথ্যসূত্র

বিষয়শ্রেণী:পশ্চিমবঙ্গের জংশন রেলওয়ে স্টেশন
বিষয়শ্রেণী:পশ্চিম বর্ধমান জেলার রেলওয়ে স্টেশন
বিষয়শ্রেণী:ভারতের জংশন রেলওয়ে স্টেশন
বিষয়শ্রেণী:আসানসোল রেলওয়ে বিভাগ
বিষয়শ্রেণী:১৯০১-এ চালু রেলওয়ে স্টেশন
জেলেনা অস্টাপেঙ্কো

**জেলেনা অস্টাপেঙ্কো** (জন্ম ৮ জুন ১৯৯৭ লাতভিয়ার রাজধানী রিগাতে) একজন লাতভিয়ান টেনিস খেলোয়াড়। ৩০ জানুয়ারি ২০১৭ সালে মহিলাদের টেনিস অ্যাসোসিয়েশনে তিনি তার বিশ্বসেরা সর্বোত্তম ৩৩তম  স্থানে পৌঁছন এবং ১ মে ২০১৭ সালে ডবলসে বিশ্বের ৩৩ নম্বরে পৌঁছন।

২০১৭ ফ্রেঞ্চ ওপেনে অস্টাপেঙ্কো  লাতভিয়ার প্রথম খেলোয়াড় যিনি গ্র্যান্ড স্লাম টুর্নামেন্ট জেতেন এবং  ১৯৩৩ সালের পর  প্রথম অ-বাছাই খেলোয়াড় যিনি ফরাসি ওপেন জেতেন। তার একক খেলার পাশাপাশি, তিনি লাতভিয়ার ফেড কাপ দলের সদস্য হিসেবেও খেলেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:উইম্বলডন জুনিয়র বিজয়ী
বিষয়শ্রেণী:ফ্রেঞ্চ ওপেন বিজয়ী
বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:২০১৬ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:রুশ বংশোদ্ভূত লাতভীয়
বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড়
কুইন (২০১৪-এর চলচ্চিত্র) গৃহীত পুরস্কার ও মনোনয়ন তালিকা

***কুইন*** বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন,  রাজকুমার রাও প্রমুখ।

কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে।

## পুরস্কার ও মনোনয়ন তালিকা

## পাদটীকা

## তথ্যসূত্র

## বহিঃসংযোগ
* ইন্টারনেট মুভি ডেটাবেজ-এ কুইন গৃহীত পুরস্কার ও মনোনয়ন তালিকা

বিষয়শ্রেণী:চলচ্চিত্র অনুযায়ী পুরস্কার ও মনোনয়ন তালিকা
দাভিদ বেন-গুরিয়ন

**দাভিদ বেন গুরিয়ন** (১৬ অক্টোবর ১৮৮৬ - ১ ডিসেম্বর ১৯৭৩) ইসরায়েল রাষ্ট্রের প্রতিষ্ঠাতা এবং প্রথম প্রধানমন্ত্রী ছিলেন। তার জন্ম হয়েছিলো রাশিয়ায়। 

বেন গুরিয়নের 'ইহুদিবাদী রাষ্ট্র' প্রতিষ্ঠার স্বপ্ন ছোটোবেলা থেকেই ছিলো, ১৯৪৬ সালে তিনি 'বিশ্ব ইহুদীবাদী সংস্থা'র প্রধান হয়েছিলেন। ১৯৩৫ সাল থেকে তিনি ফিলিস্তিন ভূখণ্ডে বসবাসরত ইহুদী ধর্মাবলম্বীদের প্রধান নেতা হিসেবে দায়িত্ব পালন করে আসছিলেন। ফিলিস্তিন ভূখণ্ডে একটি স্বাধীন ইহুদীবাদী রাষ্ট্র তৈরি করার জন্য দাভিদ  সংগ্রাম চালিয়ে গিয়েছিলেন।

১৯৪৮ সালের ১৪ মে দাভিদ বেন গুরিয়ন ইসরায়েলের স্বাধীনতা ঘোষণা করেন এবং তার পরের দিনই প্রতিবেশী মুসলিম রাষ্ট্রগুলো তাদের সামরিক বাহিনী দ্বারা ইহুদীদের ওপর হামলা চালায়, দাভিদ  ঐ মূহুর্তে সকল ইহুদীকে দেশের জন্য যুদ্ধে ঝাঁপিয়ে পড়ার আহ্বান জানান কারণ তখনো ইসরায়েলের নিয়মিত সামরিক বাহিনী তৈরী হয়নি। যুদ্ধে ইসরায়েল জয়লাভ করেছিলো। দাভিদকে ইসরায়েলের জাতির পিতা বলা হয় এবং স্বাধীনতা ঘোষণার তিনদিন পর দাভিদ  ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেছিলেন।

প্রধানমন্ত্রী হিসেবে দাভিদ  নারীর ক্ষমতায়ন, অর্থনৈতিক উন্নয়ন এবং জনসংখ্যানীতির উপর বিশেষ জোর দেন। তিনি ইসরায়েলের সামরিক বাহিনীতে নারীদের পূর্ণ অন্তর্ভুক্তি করে দিয়েছিলেন যা আজ অবধি চলমান। দাভিদ পশ্চিম জার্মান সরকারের কাছে দ্বিতীয় বিশ্বযুদ্ধের হলোকস্ট এর জন্য ক্ষতিপূরণ চেয়েছিলেন এবং পশ্চিম জার্মানির কনরাড আডেনাউয়েরের সরকার ইসরায়েলকে ৩ বিলিয়ন মার্ক অর্থ দিয়েছিলো।

## জন্ম এবং পরিবার
১৮৮৬ সালে দাভিদ পোল্যান্ডে জন্মগ্রহণ করেন যা তখন রাশিয়ার অধীনে ছিলো। পিতা এ্যাভিগডোর গ্রুন একজন আইনজীবী ছিলেন, মাতা শিন্ডেল ব্রয়েটম্যান ছিলেন একজন গৃহিণী, দাভিদের বয়স ১১ বছর থাকাকালীন শিন্ডেল মারা যান। দাভিদ ওয়ারশ' বিশ্ববিদ্যালয়ে পড়ালেখা করেন। দাভিদের স্ত্রীর নাম পলা মুনওয়েস (১৮৯২-১৯৬৮) যাকে তিনি ১৯১৭ সালে বিয়ে করেন।

## তথ্যসূত্র

## বহিঃসংযোগ
*বায়োগ্রাফি ডট কম ওয়েবসাইটে দাভিদ বেন গুরিয়নের জীবনী  (ইংরেজি)

বিষয়শ্রেণী:ইসরায়েলের প্রধানমন্ত্রী
বিষয়শ্রেণী:ইসরায়েলি রাজনীতিবিদ
বিষয়শ্রেণী:১৮৮৬-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:ইসরায়েলি রাজনৈতিক দলের নেতা
বিষয়শ্রেণী:ইহুদি ইসরায়েলি রাজনীতিবিদ
বিষয়শ্রেণী:ইহুদি সমাজতান্ত্রিক
বিষয়শ্রেণী:মাপাইয়ের রাজনীতিবিদ
বিষয়শ্রেণী:ইহুদি নাস্তিক
বিষয়শ্রেণী:ইসরায়েলি নাস্তিক
বিষয়শ্রেণী:রাফি (রাজনৈতিক দল) এর রাজনীতিবিদ
বিষয়শ্রেণী:ইসরায়েলের প্রতিরক্ষামন্ত্রী
বিষয়শ্রেণী:ইসরায়েলের শিক্ষামন্ত্রী
বিষয়শ্রেণী:ইসরায়েলের বিচারমন্ত্রী
বিষয়শ্রেণী:জাতীয় তালিকার রাজনীতিবিদ
বিষয়শ্রেণী:পোয়াল জায়নের রাজনীতিবিদ
বিষয়শ্রেণী:ইসরায়েলের পরিবহনমন্ত্রী
বিষয়শ্রেণী:নেসেটের সদস্য ১৯৪৯-১৯৫১
বিষয়শ্রেণী:নেসেটের সদস্য ১৯৫১-১৯৫৫
বিষয়শ্রেণী:নেসেটের সদস্য ১৯৫৫-১৯৫৯
বিষয়শ্রেণী:নেসেটের সদস্য ১৯৫৯-১৯৬১
বিষয়শ্রেণী:নেসেটের সদস্য ১৯৬১-১৯৬৫
বিষয়শ্রেণী:নেসেটের সদস্য ১৯৬৫-১৯৬৯
বিষয়শ্রেণী:নেসেটের সদস্য ১৯৬৯-১৯৭৪
বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের ইহুদি
বিষয়শ্রেণী:প্রতিনিধি পরিষদের সদস্য (কর্তৃত্বপ্রাপ্ত ফিলিস্তিন)
বিষয়শ্রেণী:ইসরায়েলের স্বাধীনতার ঘোষণার স্বাক্ষরকারী
বিষয়শ্রেণী:সর্বেশ্বরবাদী
হারুনার রশীদ খান মুন্নু

**হারুনার রশীদ খান মুন্নু** (১৭ আগস্ট ১৯৩৩-০১ আগস্ট ২০১৭) একজন বাংলাদেশী শিল্পপতি, রাজনীতিবিদ, সংসদ সদস্য, মন্ত্রী, ও সমাজসেবক। তিনি সাবেক মন্ত্রী, বিএনপি চেয়ারপার্সনের উপদেষ্টা। তিনি ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসনে সংসদ সদস্য নির্বাচিত হন। এরপর ’৯৬ সালের নির্বাচনে জয়ের ধারাবাহিকতা ধরে রাখেন। ২০০১ সালের নির্বাচনে তিনি একসঙ্গে মানিকগঞ্জ-২ আসন ও মানিকগঞ্জ-৩ আসনে জয়লাভ করেন।

## জন্ম ও শিক্ষাজীবন
হারুনার রশীদ খান মুন্নুর পৈতৃক বাড়ি মানিকগঞ্জ জেলার হরিরামপুর উপজেলার আজিমনগর ইউনিয়নের ইব্রাহিমপুর গ্রামে। ঈশ্বরচন্দ্র উচ্চ বিদ্যালয় থেকে ১৯৫২ সালে বাণিজ্য শাখায় প্রথম বিভাগ পেয়ে ম্যাট্রিক পাস করেন। ১৯৫৪ সালে জগন্নাথ কলেজ থেকে বাণিজ্য বিভাগে এইচএসসি পাস করেন তিনি। ১৯৫৬ সালে বি.কম পাস করেন এবং পরবতর্তীতে চার্টার্ড একাউন্টস কোর্স সম্পন্ন করেন।

## কর্মজীবন

## রাজনৈতিক জীবন
হারুনার রশিদ খান মুন্নু বিএনপি চেয়ারপারসনের উপদেষ্টা। ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসন থেকে প্রথমবারের মতো সংসদ সদস্য নির্বাচিত হন। এরপর ১৯৯৬ সালেও নির্বাচিত হন তিনি । ২০০১ সালের নির্বাচনে একসঙ্গে মানিকগঞ্জ-২ আসন ও মানিকগঞ্জ-৩ আসন থেকে জয়লাভ করেন। পরে মানিকগঞ্জ-২ আসন ছেড়ে দেন। ২০০১ সালে বিএনপি-জামায়াত জোট সরকারের আমলে তাকে মন্ত্রী করা হলেও তাকে কোনও দফতর দেওয়া হয়নি।

## পারিবারিক জীবন
১৯৫৫ সালে বিয়ে করেন হারুনার রশীদ খান মুন্নু। তার স্ত্রীর নাম হুরুন নাহার রশিদ। এ দম্পতির দুই কন্যা আফরোজা খান রিতা ও ফিরোজা মাহমুদ।

## ব্যবসা প্রতিষ্ঠান
*মুন্নু সিরামিক
* মুন্নু বন চায়না
* মুন্নু ফেব্রিকস
* মুন্নু স্পিনিং মিল
* মুন্নু অ্যাটোয়ার ( গার্মেন্টস)
* মুন্নু মেডিকেল কলেজ ও হাসপাতাল
* মুন্নু নার্সিং ইনস্টিটিউট
* মুন্নু ইন্টারন্যাশনাল স্কুল অ্যান্ড কলেজ
* মুন্নু রিসোর্ট অ্যান্ড চাইনিজ রেস্টুুরেন্ট
* মুন্নু আর্টপ্রেস অ্যান্ড প্যাকেজিং
* মুন্নু জুটেক্স ইন্ডাস্ট্রিজ লিমিটেড
* মুন্নু স্ট্যাস্পস লিমিটেড
* মুন্নু ট্রেনিং কমপ্লেক্স
* মুন্নু ওয়েলফেয়ের ফাউন্ডেশন

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশী ব্যবসায়ী
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৩২-এ জন্ম
বিষয়শ্রেণী:মানিকগঞ্জ জেলার ব্যক্তি
জলজলা

***জলজলা*** () একটি বলিউড নির্মিত ১৯৮৮ সালের হিন্দি অ্যাকশনধর্মী চলচ্চিত্র। এই সিনেমার পরিচালক ছিলেন হরিশ শাহ। সঙ্গীত পরিচালক ছিলেন রাহুল দেব বর্মণ। এটি হলিউডের বিখ্যাত ওয়েস্টার্ন চলচ্চিত্র ম্যাকেনা'স গোল্ড এর অনুকরণে তৈরি।

## কাহিনী
ছবির শুরুতে কাহিনীকার জানান জঙ্গলের ভেতর পাহাড়ের গভীরে কোনো গুপ্ত জায়গায় আছে এক স্বর্ণখচিত শিবমন্দির। যেখানে সোনা ছাড়াও রয়েছে প্রচুর ধনরত্ন। এক রাজা সেই শিবমন্দির নির্মাণ করেন বলে কিংবদন্তি। সেই মন্দিরে প্রবেশের রাস্তা জানে এক বৃদ্ধ ব্যক্তি। অন্যদিকে দেখা যায় ইন্সপেকটর শিব কুমার দুর্ধর্ষ ডাকাত সোনা সিং'কে গ্রেপ্তার করে। সোনা সিং জেলে যাওয়ার পথে পালিয়ে যায় ও শিবকুমারের স্ত্রী রাধাকে খুন করে আবার ফেরার হয়ে যায়। রাধা আসলে একজন অনাথ মেয়ে যাকে শিব কুমার বিয়ে করেছিল। রাধার একমাত্র দাদা শঙ্কর তার বোনকে কখোনোই খুঁজে পায়নি। শিব চাকরি ছেড়ে দেয় ও সোনা সিং কে বদলা নেওয়ার জন্যে খুঁজতে থাকে। একদিন শীলা বলে একটি মেয়ের রেস্তোরাতে কাজ নেয় শিব। ঘটনাচক্রে শিব কুমারের সাথে শঙ্করের দেখা হয় সেই রেস্তোরায়। এদের সাথে বন্ধুত্ব হয় আরেক ভবঘুরে ভোলে ও তার প্রেমিকা পারো'র। সোনা সিং খোঁজ পায় অনেক দূরে পাহাড়ের ওপারে জংগলের ভেতরে সেই সোনার মন্দির আছে যেখানে ও অমূল্য ধনরত্ন লুক্কায়িত আছে। সেখানে যাওয়ার নকশা আছে এক বৃদ্ধ ব্যক্তির কাছে। সেই নকশার খোঁজে সে পাগলের মতো খুঁজে ফেরে বৃদ্ধকে। এই নকশার সন্ধান করে হিংস্র আদিবাসীদের নেতা শেরা'ও কিন্তু বৃদ্ধ মারা যাওয়ার আগে একমাত্র শিব কুমারকে জানিয়ে যান নকশার কথা। এর পরে সোনা সিং এর সাথে শিবকুমারের দেখা হলে সোনা তাকে বন্দী করে কিন্তু হত্যা করেনা। কারণ সোনার মন্দিরে যাওয়ার পথ একমাত্র জানে শিব কুমার। শিব, শঙ্কর, শীলা, ভোলে ও পারো সোনা সিং এর দলবলের হাতে বন্দী হয়ে যাত্রা করে গোপন মন্দিরের উদ্দেশ্যে। দুর্গম পথে তারা নানা বাধার সম্মুখীন হয়। পথ দেখাতে থাকে শিব। কিন্তু সে বুঝতে পারে সোনার সন্ধান পাওয়ামাত্রই সোনা সিং তাদের সকলকে হত্যা করবে।

## অভিনয়
* ইনস্পেকটর শিব কুমার - ধর্মেন্দ্র
* বেনাম, শঙ্কর - শত্রুঘ্ন সিনহা
* ভোলে - রাজীব কাপুর
* রাধা - রতি অগ্নিহোত্রী
* সোনা সিং - ড্যানি
* হীরা সিং - গুলশান গ্রোভার
* শীলা - অনিতা রাজ
* রেশমা - কিমি কাটকর
* পারো - বিজয়েতা পণ্ডিত
* শীলার মা - ললিতা পাওয়ার
* কাহিনীকার - রাজা মুরাদ
* শেরা - পুনিত ইশার

## সঙ্গীত
# হোলি আই রে আই রে - শৈলেন্দ্র, অনুরাধা পাড়োয়াল, সুদেশ ভোসলে
# মর যায়েঙ্গে হাম  - হরি ওম শরন, উদয় মজুমদার, মহ আজিজ, হরিহরণ
# আরে চাক্কু চলে তেরে লিয়ে - কবিতা কৃষ্ণমূর্তি, কিশোর কুমার
# দিল হ্যায় কব কিস পে - আশা ভোঁসলে

## তথ্যসূত্র

বিষয়শ্রেণী:১৯৮৮-এর চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
পারভীন ববি

**পারভীন ববি** (৪ এপ্রিল ১৯৪৯ - ২০ জানুয়ারি ২০০৫) একজন ভারতীয় অভিনেত্রী ছিলেন যিনি বলিউডে কাজ করতেন। তাঁর অভিনীত উল্লেখযোগ্য চলচ্চিত্রগুলোর মধ্যে রয়েছে *[[দিওয়ার (১৯৭৫-এর চলচ্চিত্র)|দিওয়ার]] (১৯৭৫)*, *[[নমক হালাল]] (১৯৮২)*, *[[অমর আকবর এন্থনি]] (১৯৭৭)* এবং *[[শান (১৯৮০-এর চলচ্চিত্র)|শান]] (১৯৮০)*।

## ব্যক্তিগত জীবন এবং শিক্ষা
পারভীন গুজরাতের জুনাগাড়ে একটি পাঠান মুসলিম পরিবারে জন্ম নেন। প্রথমে তিনি আহমেদাবাদের মাউন্ট ক্যারমেল হাই স্কুলে পড়েন, এরপর সেন্ট জেভিয়ার্স কলেজ থেকে ইংরেজি সাহিত্যে বিএ পাশ করেন। পারভীনের পিতার নাম ছিলো বালি মহাম্মাদ খান ববি যিনি ১৯৫৯ সালে মারা যান এবং পারভীনের মা জেমা বখতে বিবি ২০০১ সালে মারা যান। পারভীন ছিলেন বালি এবং জেমার একমাত্র সন্তান, পারভীনের জন্ম তাঁদের বিয়ের ১৪ বছর পরে হয়েছিলো, পারভীনের বয়স ১০ থাকাকালীন বালি মারা যান।

পারভীন আজীবন অবিবাহিত ছিলেন, সত্তর এবং আশির দশকের সংবাদ মাধ্যম পারভীন সম্পর্কে এরকম খবর প্রচার করতো যে পারভীন পরিচালক মহেশ ভাট, অভিনেতা কবীর বেদী এবং ড্যানি ডেনজংপার সঙ্গে শারীরিক সখ্যতা গড়ে তুলছেন। পারভীনকে নিয়ে একটা গুজব রটে যে তিনি অমিতাভ বচ্চনের সঙ্গে প্রেম করছেন, অমিতাভ পারভীনের সঙ্গে কয়েকটি চলচ্চিত্রে জুটিবদ্ধ ভাবে কাজ করেছিলেন, পারভীন পরে অমিতাভকে ভয় পাওয়া শুরু করেন এবং অমিতাভ নাকি তাকে খুন করার চেষ্টা করেছিলো এই অভিযোগ তোলেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৫৪-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:গুজরাতের অভিনেত্রী
বিষয়শ্রেণী:সিজোফ্রেনিয়ায় আক্রান্ত ব্যক্তি
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:ভারতীয় প্রাক্তন মুসলিম
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:জুনাগড়ের ব্যক্তি
বিষয়শ্রেণী:গুজরাতি ব্যক্তি
বিষয়শ্রেণী:বয়স বিতর্ক
বিষয়শ্রেণী:পশতু নারী মডেল
দ্য গ্লোব অ্যান্ড মেইল

***দ্য গ্লোব অ্যান্ড মেইল*** টরোন্টো ভিত্তিক একটি ক্যানাডিয়ান জাতীয় দৈনিক যা ক্যানাডার ছয়টি শহর থেকে প্রতিদিন প্রকাশিত হয়। এর মালিকানা দ্য উডব্রিজ কোম্পানির।

## তথ্যসূত্র

## বহিঃসংযোগ

* অফিসিয়াল ওয়েবসাইট
* ''Report on Business''
* ''Report on Business Magazine''

বিষয়শ্রেণী:১৯৩৬-এ প্রতিষ্ঠিত প্রকাশনা
বিষয়শ্রেণী:১৯৩৬-এ অন্টারিওতে প্রতিষ্ঠিত
বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
বিষয়শ্রেণী:কানাডার জাতীয় সংবাদপত্র
বিষয়শ্রেণী:টরন্টোর সংবাদপত্র
বিষয়শ্রেণী:অন্টারিওর দৈনিক সংবাদপত্র
নবগ্রাম মাধ্যমিক বিদ্যালয়

**নবগ্রাম মাধ্যমিক বিদ্যালয়** বাংলাদেশের মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়নের একটি শিক্ষা প্রতিষ্ঠান।

## ইতিহাস
এই বিদ্যালয়টি মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়ন এর নবগ্রামে ১৯৩৮ সালে স্থাপিত হয়। এই বিদ্যালয়টির প্রতিষ্ঠাতা শাহাবুদ্দিন আহমেদ। ১.৮২ একর জমির উপর টিন শেড নির্মাণ করে এলাকাবাসির সহযোগিতায় বিদ্যালয়ের কাজ শুরু করেন। ১-১-১৯৬৮ সালে বিদ্যালয়টি প্রথম স্বীকৃতি (মাধ্যমিক) লাভ করে। বর্তমানে বিদ্যালয়ে ৫টি ভবনে বিজ্ঞান ও মানবিক শাখায় ৫০০ জন ছাত্র/ছাত্রী অধ্যয়ন করে।

## তথ্যসূত্র

বিষয়শ্রেণী:শ্রীপুর উপজেলা, মাগুরা
বিষয়শ্রেণী:মাগুরা জেলার বিদ্যালয়
খোরশেদ আলম (দ্ব্যর্থতা নিরসন)

**খোরশেদ আলম** নামটি নিম্নের ব্যক্তিবর্গকে নির্দেশ করতে পারে:
* খোরশেদ আলম (বীর প্রতীক), বীর প্রতীক খেতাব প্রাপ্ত মুক্তিযোদ্ধা ।
* মোঃ খোরশেদ আলম, অর্থনীতিবিদ, বাংলাদেশ ব্যাংকের পঞ্চম গভর্নর।
* মোহাম্মদ খোরশেদ আলম, বীর প্রতীক খেতাব প্রাপ্ত মুক্তিযোদ্ধা।
গগনচন্দ্র বিশ্বাস

**গগনচন্দ্র বিশ্বাস** (১২৫৬ - ১৩৪২ বঙ্গাব্দ) একজন বাঙালি শিল্পপতি ও সমাজসেবী। তিনি বাংলার রাজনৈতিক আন্দোলনেও জড়িত ছিলেন।

## প্রারম্ভিক জীবন
নদিয়া জেলার কৃষ্ণনগরের নিকট মাধবপুর গ্রামে ১২৫৬ বঙ্গাব্দে জন্মগ্রহণ করেন গগনচন্দ্র বিশ্বাস। তার পিতার নাম ছিল শ্ৰীমন্ত বিশ্বাস। পিতা সংস্কৃত, আরবি ও ফারসী ভাষায় পণ্ডিত ছিলেন। গগনচন্দ্র পিতার একমাত্র পুত্র ছিলেন। বাংলার অতি প্রাচীন ও সন্ত্রান্ত জমিদার বংশের সন্তান ছিলেন তিনি। বাঙ্গালার নবাব কর্তৃক উপাধিপ্রাপ্ত বংশের মধ্যে তাদের বংশ অন্যতম। এই বিশ্বাস উপাধিও নবাবরা দিয়েছিলেন। গগনচন্দ্র ছোটবেলা থেকেই মেধাবী ছিলেন। শৈশবে গ্রামের বিদ্যালয় থেকে পরীক্ষায় বৃত্তি পান, কৃষ্ণনগর সরকারি কলেজ থেকে প্রবেশিকা পরীক্ষায় উত্তীর্ণ হন ও বৃত্তি লাভ করেন। তিনি কলকাতার প্রেসিডেন্সী কলেজ থেকে এফ.এ পরীক্ষায় পাশ করে ইঞ্জিনিয়ারিং পড়েন। কলকাতা বিশ্ববিদ্যালয়ের কৃতী ছাত্রদের মধ্যে তিনি ছিলেন অন্যতম, ইঞ্জিনিয়ারিং পরীক্ষায় দ্বিতীয় স্থান অধিকার করেন ও প্রেসিডেন্সী কলেজের অধ্যাপক স্যাটক্লিফ সাহেবের অত্যন্ত প্রিয়পাত্র হয়ে ওঠেন। তার সহপাঠী ও অন্তরঙ্গ বন্ধু ছিলেন স্যার রাজেন্দ্রনাথ মুখোপাধ্যায়।

## সামাজিক অবদান
শিক্ষা সমাপ্ত হওয়ার পর স্যার রাজেন্দ্র প্রতিষ্ঠিত মাটিন কোম্পানীর অফিসে প্রধান ইঞ্জিনিয়ার রূপে কাজ করেন গগনচন্দ্র। ইঞ্জিনিয়ারিং পাশ করার পর সরকারী নিয়ম অনুযায়ী দুই বছর শিক্ষানবীশ থাকার পর নিজেই স্টান্ডার্ড ইঞ্জিনিয়ারিং কোম্পানী স্থাপন করেন। বাঙালায় ইঞ্জিনিয়ারিং শিল্পের পথিকৃৎ বলা চলে তাকে। তার কোম্পানি কৃষ্ণনগরে জলঙ্গী নদীর ওপর রেলের সেতু নির্মাণে ততকালীন ৯ লক্ষ টাকার টেন্ডার পায়। সেতু নির্মাণকালে সরকারের তরফে আসা এক উচ্চপদস্থ ব্রিটিশ সাহেবের অপমানজনক ব্যবহারের প্রতিবাদ করেন তিনি ফলত ষড়যন্ত্রের শিকার হন। অন্তর্গাতের ফলে সেতুর ক্ষতি করে দেয় ব্রিটিশ কর্তাব্যক্তি। তিনি অপরিসীম ক্ষতি স্বীকার করে তৈরী সেতু ভেঙে নিজ ব্যয়ে পুনরায় তৈরী করেছিলেন। এই ক্ষতিপূরন করতে গিয়ে তার কলকাতার বাড়ী, জলপাইগুড়ির চা বাগান ও নদীয়ার কিছু সম্পত্তি বিক্রি করতে হয়। সাংবাদিক শিশির কুমার ঘোষ অমৃতবাজার পত্রিকায় এই ঘটনা উল্লেখ করে গগনচন্দ্রর তেজোদীপ্ত, চারিত্রিক দৃঢ়তার ভূয়সী প্রশংসা করেন। নিজস্ব ডিজাইনে জলদা তিস্তা জলঢাকা নদীর ওপর স্ক্রু পাইলিং করে ব্রিজ নির্মাণ করেছিলেন, সুরেন্দ্রনাথ কলেজের বিল্ডিং নির্মানের নকশাও তাঁর করা। আগরপাড়ার রাধাগোবিন্দ জিউ মন্দিরের বাস্তুকার ছিলেন তিনি। বাঙালীর মধ্যে তিনিই প্রথম ব্যবসায়িক ভিত্তিতে চা বাগানের প্রতিষ্ঠা করেছিলেন। নদীয়ার বাদকুল্লা এলাকার উন্নতিকল্পে জমি, অর্থ দান করেন তিনি। বাংলায় রাজনৈতিক আন্দোলনের প্রথম যুগে সুরেন্দ্রনাথ বন্দ্যোপাধ্যায়, যাত্রামোহন সেন, অম্বিকাচরণ মজুমদার প্রমুখদের সহকর্মী ছিলেন তিনি। একাদিক্রমে ৩০ বছর ভারতীয় রাষ্ট্রীয় সমিতির সদস্য ছিলেন।

## মৃত্যু
গগনচন্দ্র ১৩৪২ বঙ্গাব্দে মারা যান।

## তথ্যসূত্র

বিষয়শ্রেণী:বাঙালি শিল্পদ্যোগী
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি সমাজসেবক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
ইয়াসমিন গণধর্ষণ ও হত্যা মামলা

**ইয়াসমিন গণধর্ষণ ও হত্যা মামলা** দ্বারা ১৯৯৫ সালে বাংলাদেশের দিনাজপুরে বাংলাদেশ পুলিশ সদস্যদের দ্বারা সংঘটিত ইয়াসমিন আক্তার নামক ১৪ বছর বয়স্ক এক বালিকার গণধর্ষণ ও হত্যার ঘটনাকে নির্দেশ করা হয়। এ ঘটনার ফলে দিনাজপুরে তীব্র প্রতিবাদ দেখা দেয়।

## ঘটনা

ইয়াসমিন আক্তার নামক ১৪ বছর বয়স্ক বালিকাটি ঢাকায় একজন গৃহকর্মী হিসেবে কর্মরত ছিল। ১৯৯৫ সালের ২৪ আগস্ট সে ঢাকা থেকে দিনাজপুরের দশমাইল এলাকায় নিজ বাড়িতে ফিরছিল। পথিমধ্যে বাংলাদেশ পুলিশ বাহিনীর সদস্যরা তাকে পুলিশ ভ্যানে করে গন্তব্যস্থলে পৌঁছে দেয়ার প্রতিশ্রুতি দেয়। এরপর তিন পুলিশ সদস্য তাকে গণধর্ষণ করে এবং তারপর হত্যা করে।

## প্রতিক্রিয়া

১৯৯৫ সালের ২৫ আগস্ট স্থানীয় সংসদ সদস্য মনোরঞ্জন শীল গোপাল দৈনিক উত্তরবাংলা পত্রিকার সম্পাদক মতিউর রহমানকে জানান যে, পুলিশ সদস্যরা একটি মেয়েকে ধর্ষণের পর হত্যা করেছে। রহমান ২৬ আগস্ট নিহত মেয়েটির পরিচয় জানতে পারেন এবং এ সম্পর্কে পত্রিকায় লিখতে চান কিন্তু পুলিশ কর্তৃপক্ষ তাকে নিষেধ করে। সেদিন রাতে পুলিশ বাহিনী রহমানের পত্রিকার কার্যালয়ের বিদ্যুৎ সংযোগ বিচ্ছিন্ন করে দেয়। রহমান তার প্রতিবেশীর বাসা থেকে বিদ্যুৎ ধার করে সংবাদটি প্রকাশ করেন। সংবাদটি প্রকাশিত হওয়ার পর তীব্র প্রতিবাদ শুরু হয়। বিক্ষুদ্ধ জনতা স্থানীয় পুলিশ ফাঁড়ি আক্রমণ করে এবং লুটপাট করে। অঞ্চলটিতে কারফিউ জারি করা হয় এবং পুলিশ বিক্ষোভকারীদের ওপর গুলিবর্ষণ করলে ১৭ জন নিহত হয় এবং প্রায় ১০০ জন আহত হয়।

## বিচার

মামলাটিতে তিনজন পুলিশ কর্মকর্তাকে অভিযুক্ত করা হয়। এদের মধ্যে দুই জনকে ১৯৯৭ সালে গ্রেপ্তার করা হয়। তারা বিচারে দোষী সাব্যস্ত হয় এবং ২০০৪ সালে তাদেরকে মৃত্যুদণ্ডে দণ্ডিত করা হয়। অমৃত লাল নামক আরেক অভিযুক্ত মামলার রায় প্রকাশের বহুদিন পর গ্রেপ্তার হয়। পুলিশ কর্তৃপক্ষ বিচার প্রক্রিয়াটিকে বাধাগ্রস্ত করেছিল এবং প্রথমদিকে এই মামলা নিতে অস্বীকৃতি জানিয়েছিল। কিন্তু নারী অধিকার কর্মী এবং নাগরিক সমাজ সরকারের ওপর চাপ প্রয়োগ করায় সরকার দোষীদের বিচারের ব্যবস্থা করতে বাধ্য হয়। অভিযুক্তদের মৃত্যুদণ্ড কার্যকর করা হয়। ২৪ আগস্ট বাংলাদেশে 'নারী নির্যাতন প্রতিরোধ দিবস' হিসেবে পালিত হয়ে আসছে।

## তথ্যসূত্র

বিষয়শ্রেণী:বাংলাদেশে নারীর প্রতি সহিংসতা
বিষয়শ্রেণী:বাংলাদেশে ধর্ষণ
বিষয়শ্রেণী:১৯৯৫-এ বাংলাদেশ
বিষয়শ্রেণী:বাংলাদেশে খুন
বিষয়শ্রেণী:বাংলাদেশ পুলিশ
বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:বাংলাদেশে পুলিশি নৃশংসতা
বিষয়শ্রেণী:১৯৯৫-এ বাংলাদেশে খুন
২০১৫ ঢাকা গারো তরুণী গণধর্ষণ

**২০১৫ ঢাকা গারো তরুণী ধর্ষণ** দ্বারা ২০১৫ সালের ২১ মে বাংলাদেশের রাজধানী ঢাকায় গারো সম্প্রদায়ভুক্ত একজন তরুণীর গণধর্ষিত হওয়ার ঘটনাকে নির্দেশ করে। ঘটনাটি বাংলাদেশের গণমাধ্যমে প্রচুর আলোচিত হয়েছিল।

## ঘটনা

ঘটনার শিকার ২১ বছর বয়সী ওই তরুণী ঢাকার যমুনা ফিউচার পার্কের একটি পোশাকের দোকানে বিক্রয়কর্মী হিসেবে কাজ করতেন।  তিনি তার বড় বোনের সঙ্গে উত্তরায় খালার বাসায় থাকতেন। তাদের বাড়ি ময়মনসিংহ জেলার ফুলবাড়িয়ায়।

২০১৫ সালের ২১ মে বৃহস্পতিবার রাত সোয়া ৯টার দিকে ঐ গারো তরুণী কাজ শেষ করে বাসায় ফেরার জন্য যমুনা ফিউচার পার্কের উল্টো দিকে বাসের অপেক্ষা করছিলেন। এ সময় হঠাৎ একটি মাইক্রোবাস এসে তার সামনে থামে এবং দুই যুবক তাকে জোর করে গাড়িতে তোলে। গাড়ির ভেতরে আরও তিনজন ছিল। তারা পাঁচজন মিলে চলন্ত গাড়িতে তরুণীকে গণধর্ষণ করে। মাইক্রোবাসটি চালানো হচ্ছিল ধীর গতিতে। কুড়িল বিশ্বরোড ও যমুনা ফিউচার পার্কের সামনের এলাকা দিয়েই গাড়িটি কয়েকবার ঘুরেছে। তখনও তারা গাড়ির ভেতরে তরুণীটিকে ধর্ষণ করছিল। ধর্ষণ শেষে রাত পৌনে ১১টার দিকে তারা তরুণীটিকে উত্তরার জসিমউদ্দীন রোডে নামিয়ে দিয়ে চলে যায়।

## বিচার

## আরো দেখুন

## তথ্যসূত্র

বিষয়শ্রেণী:বাংলাদেশে ধর্ষণ
বিষয়শ্রেণী:২০১৫-এ বাংলাদেশ
বাংলাদেশের রাষ্ট্রপতিদের তালিকা

এটি ১৯৭১ সালের স্বাধীনতার ঘোষণাপত্রের পর থেকে বাংলাদেশের সকল রাষ্ট্রপতিদের **সম্পূর্ণ তালিকা**।

## রাষ্ট্রপতিদের তালিকা
;*রাজনৈতিক দল*
*
* (বাকশাল)
*
*

;*অন্যান্য দল*
*
*

;*অবস্থা*
*

;*চিহ্ন*
*কর্তব্যরত অবস্থায় মৃত্যু

## আরও দেখুন
* বাংলাদেশের রাষ্ট্রপতি ও প্রধানমন্ত্রীদের তালিকা
## টীকা

## তথ্যসূত্র

বিষয়শ্রেণী:বাংলাদেশের রাষ্ট্রপতি
বিষয়শ্রেণী:বাংলাদেশের রাজনৈতিক পদাধিকারীদের তালিকা
বিষয়শ্রেণী:জাতীয় রাষ্ট্রপতিদের তালিকা